Poul Nødgaard (DF), 1997-12-02:
Jeg kunne også gøre som de andre ordførere og skøjte let hen over lovforslaget og sige, at det er et fantastisk forslag.
Det er det måske også, men jeg synes, der er nogle ting ved forslaget, som man hæfter sig for lidt ved, som også Enhedslistens ordfører var inde på.
Jeg har undersøgt det i min egen kommune, og dér sender man én gang om året disse skemaer ud til de enlige mødre, men nu bliver det altså generelt for alle kommunerne.
Men jeg kunne godt tænke mig at spørge socialministeren: Nu får man så denne erklæring tilbage og ser efter, om den pågældende stadig væk er berettiget til at modtage børnetilskud som enlig forsørger efter reglerne om børnetilskud og børnebidrag, og erklæringen bliver derefter arkiveret i kommunen.
Men er der så derudover planer om kontrol over for de enlige mødre?
Er der noget med, at der skal være en slags vagt omkring boligen og lignende?
Altså, man kan jo forestille sig så meget, ikke sandt, og vi ved jo også, at ministre tit får forskellige bemyndigelser.
Nu er det her
måske ikke ligefrem en bemyndigelseslov, men jeg synes alligevel, det er værd at drage det frem.
For man må så også kunne være tryg, og hvis man under strafansvar har tilbageleveret en sådan erklæring, så er det det, der er det afgørende, og så mener jeg ikke, at vi derudover skal sætte nogle aktioner i gang over for en i forvejen lidt hårdt ramt gruppe, som enlige mødre tit og ofte kan være.
Jeg kunne også godt tænke mig at spørge om, hvad der er de økonomiske konsekvenser af det her lovforslag.
Det er der ikke én eneste ordfører, der har været inde på, men det vil jeg så hæfte mig ved.
Der står i lovforslaget, at ministeren eller ministeriets embedsmænd, eller hvem det nu er, har fundet ud af, at man kan spare 63,4 mio. kr. Så går der 3-4 mio. kr. fra til kommunal administration osv., og så er
besparelsen på 60 mio. kr.
Vil det sige, at der i ministeriet og med ministerens underskrift på ligger et dokument, der altså opregner, hvor mange der »snyder« med børnetilskud og børnebidrag i øjeblikket?
Det må der jo gøre, og derfor vil jeg godt spørge ministeren, om hun vil være venlig - meget venlig - og sende det bilag over til Folketingets Socialudvalg, så vi kan se, hvordan man er kommet frem til det tal.
Har man samlet de konkrete sager i kommunerne og talt dem sammen og så beregnet, at hvis og hvis og hvis så har man altså sparet det her antal millioner kroner?
Eller er det bare et slag i luften, sådan at man skønner, som man gør i alle de her forslag, at det vil give så og så mange millioner kroner i besparelse?
Hvordan vi vil stemme til lovforslaget, når det kommer til endelig behandling,
har vi ikke helt afklaret med os selv.
af, at man jagter nogle mennesker eller går for tæt på deres private boliger og lign. Vi må altså under udvalgsarbejdet have en lang, lang række ting afklaret, bl.a. hvad der er den dybereliggende årsag til, at det her lovforslag er fremkommet på et tidspunkt, hvor samtlige kommuner har muligheden for at udsende den erklæring.
Jeg mener sådan set, at ministeren bare kunne udsende et venligt brev til de kommuner, der ikke allerede udsender den erklæring til de enlige mødre, og så havde den sag været ude af verden.
Nu skal hele Folketinget stå på den anden ende, og den ene ordfører efter den anden er ved at vælte talerstolen i begejstring over forslaget.
Så begejstret for lovforslaget er Dansk Folkeparti trods alt ikke.